text: त्योहारी मौसम के शुरू होते ही कई ऑनलाइन और ऑफलाइन रिटेलर्स मोबाइल फोन, इलेक्ट्रॉनिक सामान आदि पर 'नो कॉस्ट ईएमआई' या 'जीरो कॉस्ट ईएमआई' ऑफर कर रहे हैं। बाजार का कटु सत्य यह है कि यहां असल में कुछ भी मुफ्त में नहीं मिलता। इक्वेटेड मंथली इंस्टॉलमेंट्स (समान मासिक किस्त) यानी ईएमआई के कारण खरीदारी के वक्त एकमुश्त बड़ी रकम भुगतान करने से राहत मिल जाती है, लेकिन किसी को इस मुगालते में नहीं रहना चाहिए कि इस नो कॉस्ट ईएमआई की सचमुच कोई कीमत नहीं चुकानी होती है। इसलिए, यह जानना जरूरी है कि नो कॉस्ट ईएमआई की असली कीमत क्या होती है।